Hepatitis E: Plakkers voel magteloos - Gesondheid - Republikein
Spotprent vir 22 November 2018
Spotprent vir 21 November 2018
Spotprent vir 20 November 2018
Saturday, November 24th, 10:34:05
Hepatitis E: Plakkers voel magteloos
18 January 2018 | Gesondheid
Inwoners van informele woonbuurte leef tussen vullis en voel hulle het nie die opsie om die siektes vry te spring wat dit kan veroorsaak nie.
Republikein het gaan ondersoek instel na die omstandighede wat dié Namibiërs moet trotseer.
Mnr. Erik Gaweseb woon al die afgelope 10 jaar in die Okahandjapark-nedersetting en sê hy het oor die radio van hepatitis E gehoor.
Hy probeer van die vullis af wegbly, maar dit is onmoontlik, sê hy.
Toiletgeriewe by dié nedersetting is nie van goeie gehalte of altyd in 'n werkende toestand nie, en daar is geen pype om riool of vullis af te voer nie, sê hy.
“Die mense maak ook nie behoorlike gate as hulle 'n toilet bou nie. Hulle gebruik die water en alles hardloop vrylik in ander mense se huise in.”
'n Ander inwoner, me. Justine Balie, kla oor 'n “gevaarlike rommelhoop” wat glo in die verlede in haar woonbuurt gemaak is. Mense het hul swart sakke vol vullis eenvoudig op 'n hoop gegooi, sê sy.
“My bure se kindertjies het in een van dié sakke gekrap en op 'n blikkie grondbone afgekom wat hulle geëet het. Hulle het baie siek geword,” sê
Toilette word op enige plek gebou en dit veroorsaak glo groot twis onder inwoners, sê sy.
Balie sê danksy die radio is inwoners bewus van siektes wat dié onhigiëniese toestande kan veroorsaak, maar hulle het nie 'n manier om daarvan ontslae te raak nie.
“Ek hoor elke dag van hepatitis E, maar ons hande is afgekap,” sê sy.
“Kinders kan nie heeldag dopgehou word nie. Hulle is geneig om uit die huis te glip, en as jy weer sien, het hulle iets opgetel en geëet. Dan sit jy as ouer met die probleem as die kind siek word,” sê sy.
Mnr. Alfred !Auxab sê hy het in dié woonbuurt grootgeword.
“Die mense maak broek los in plastieksakke en smyt dit in jou jaart. Hoe sal ons en die arme kinders gesond leef?” vra hy.
Mnr. Raphael Siwawa, nog 'n inwoner, bevestig dat inwoners van hepatitis E bewus is, maar dat hulle magteloos daarteen voel.
Plastieksakke uit nasionale parke verban
Die minister van die omgewing en toerisme, mnr. Pohamba Shifeta, het plastieksakke uit alle nasionale parke in die land verban. Die minister het gemaan geen...
Nampol-beamptes skuldig aan nalatigheid
Twee senior polisiebeamptes wat intern ondersoek is vir hul beweerde nalatigheid om betyds te reageer in ‘n saak waarin ‘n 18-jarige vyf familielede vroeër vanjaar...
Ollies les hul dors
Namibiërs in die Zambezistreek kan vandag na verspreide donderbuie uitsien, terwyl dié elders in die binneland vir eers nog met enkele tot geïsoleerde buie tevrede...
Ekonomie: Hou sand uit wiele
Ronelle Rademeyer Dubbele belasting, soos belasting op dividende en belasting op kapitaalwins is immoreel en gaan nié die ekonomie laat groei nie.'n Ekonomie is die...
PS'e binnekort nié permanent
1 dag gelede | Regering
Denver Kisting - As beplande wetgewing deurgevoer word, is PS’e binnekort nie meer “permanent” in die tuig nie.Hiernaas sal dié rekenpligtige beamptes van ministeries ook...
Gróót regshervorming binnekort op pad
1 dag gelede | Ministeries
Denver Kisting – Die werksaamhede van die land se howe word deur verskeie uitdagings gekortwiek.In die lig van hervorming wat die minister van justisie, mnr....
Ongelukke: Namibië 45ste op wêreldranglys
1 dag gelede | Ongelukke
Padongelukke kos Namibië jaarliks N$1,3 miljard en is die oorsaak van 3,76% van die land se totale sterftes.Dié skokkende syfers is Dinsdag namens die minister...
Weer vir 23 November 2018
BINNELAND: Gedeeltelik bewolk en bloe­dig warm in die ||Kharasstreek en die Weste. Elders sal dit gedeeltelik bewolk en baie tot bloedig warm wees met enkele...
Weer, Donderdag 22 November 2018
BINNELAND: Sonnig en baie tot bloedig warm in die //Kharasstreek. Elders sal dit gedeeltelik bewolk en baie tot bloedig warm wees. Enkele donderbuie word in...